Predkladacia správa

Predkladaný materiál nadväzuje na Správu o prvom roku členstva Slovenskej repbuliky v Európskej únii a v súvislosti s tým poskytuje súhrnné informácie o tom, ako sa členstvo Slovenskej republiky v Európskej únii celkovo odráža na dianí na Slovensku, čo sa týka politických, legislatívnych, hospodárskych i sociálnych aspektov.  Predkladaná Správa o druhom roku členstva Slovenskej republiky v Európskej únii bola vypracovaná pod gestorstvom podpredsedu vlády SR pre európskej záležitosti, ľudské práva a menšiny.

Správa taktiež napĺňa uzn. vlády SR č. 637/2004 bod B.2.

Súhrnná správa zachytáva druhý rok členstva Slovenskej republiky v Európskej únii z rôznych aspektov, vplyvov a dosahov tohto kroku. Správa je členená na kapitoly, pričom ich rozdelenie vychádza v prvom rade z členenia aktivít Európskej únie. 

Materiál prešiel medzirezortným pripomienkovým konaním, všetky pripomienky boli zapracované a na rokovanie vlády SR sa predkladá bez rozporov. 
	
Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.